Κατά την άφιξη μας υπήρξε τεράστια δυσκολία στην επικοινωνία με τον οικοδεσπότη (απάντησε στο τηλέφωνο μετά από καθυστέρηση μιας ώρας) παρά την έγκαιρη ενημέρωση του για την ακριβή ώρα άφιξης μας (γύρω στα μεσάνυχτα). Η πολυκατοικία ήταν εξαιρετικά βρώμικη με έντονη δυσοσμία, ενώ το ασανσέρ ήταν μικρό και προβληματικό στη λειτουργία του.
Το διαμέρισμα θα έπρεπε να ήταν περισσότερο προσεγμένο. Τα σεντόνια και οι πετσέτες ήταν πολυχρησιμοποιημένα, ελλιπή σε ποσότητα και έδιναν την αίσθηση της μη καθαριότητας. Το σύστημα της ενεργοποίησης λειτουργίας των ηλεκτρικών συσκευών αποκλειστικά και μόνο με κλειστές πόρτες δεν ήταν καθόλου λειτουργικό (κυρίως για καλοκαίρι), λαμβάνοντας υπόψη ότι η μία μπαλκονόπορτα ασφάλιζε πολύ δύσκολα. Υπήρχε κλιματισμός μόνο στο ένα υπνοδωμάτιο. Επιπλέον, ο ανεμιστήρας οροφής στο άλλο υπνοδωμάτιο δεν δροσίζει με κλειστές πόρτες. Η πόρτα της τουαλέτας ήταν απαράδεκτη. Γενικά, ο χώρος απέπνεε προχειρότητα και μη σεβασμό στον επισκέπτη. Το μόνο θετικό σημείο είναι η πολύ καλή τοποθεσία κοντά στην παραλία.